|  |
| --- |
| **Budapest Főváros VII. kerület Erzsébetváros Önkormányzata**  dr. Jávori PéterVárosüzemeltetési Iroda vezetője |

Iktatószám:

Napirendi pont: ….

**ELŐTERJESZTÉS**

**A Pénzügyi és Kerületfejlesztési Bizottság2023. június 18 - ai rendes**

**ülésére**

|  |  |
| --- | --- |
| **Tárgy:** | Javaslat rendező megállapodás megkötésre az S-Tér Sándor Kertépítészet Tervező, Építő és Kereskedelmi Kft-vel zöldfelület fejlesztés tervezése az Almássy utcában és a Nefelejcs utcában tárgyában |

**Készítette:**

Bordás Ágnes

pénzügyi referens

**Törvényességi szempontból kifogást nem emelek:**

Dr. Nagy Erika

aljegyző

**Az előterjesztést nyilvános ülésen kell tárgyalni.**

**A határozatok elfogadásához egyszerű szavazattöbbség szükséges.**

**Tisztelt Bizottság!**

Budapest Főváros VII. kerület Erzsébetváros Önkormányzata Képviselő-testülete Pénzügyi és Kerületfejlesztési Bizottsága a 360/2023. (V.30.) határozatában (1. melléklet) - zöldfelületi fejlesztési terv készítése három helyszínre tárgyban lefolytatott beszerzési eljárás alapján - döntött arról, hogy Önkormányzatunk (továbbiakban: Megrendelő) szerződést köt az S-Tér Sándor Kertépítészet Tervező, Építő és Kereskedelmi Korlátolt Felelősségű Társasággal (továbbiakban: Vállalkozó) zöldfelület fejlesztés tervezése az Almássy utcában és a Nefelejcs utcában tárgyában nettó 9.000.000,- Ft + áfa összegben.

A vállalkozási szerződés 2023. június 27. napján került aláírásra (2. melléklet). A vállalkozási szerződés alapján Vállalkozó egy részszámla és egy végszámla benyújtására jogosult a teljesítések függvényében. Vállalkozó az első részszámla kiállításának feltételeit 2023.10.06. napján teljesítette, ezért 4.500.000,- Ft + áfa összeg kiszámlázásra, és a Vállalkozó részére kifizetésre került.

A vállalkozási szerződés lejárata a kiviteli terv Megrendelő általi írásos elfogadásától számított 90 naptári nap, azaz 2024. március 13. napja.

Vállalkozó a szerződés lejáratának napján (2024.03.13.) akadályközléssel élt (3. melléklet), melyben jelezte, hogy a közműszolgáltatókkal folytatott egyeztetések rajtuk kívül álló okok miatt elhúzódtak, így a vállalkozási szerződés teljesítéséhez szükséges hozzájárulások és engedélyek beszerzése határidőben nem valósítható meg.

A vállalkozási szerződés módosítására a teljesítési határidő tekintetében a szerződés időtartama alatt nem kerülhetett sor.

A Vállalkozó a szükséges hozzájárulásokat és engedélyeket időközben beszerezte, a végleges tervcsomagot 2024.05.23. napján adta át Önkormányzatunk részére. A fennmaradó 4.500.000,- Ft + áfa összegű vállalkozói díj Vállalkozó részére történő kifizetése a vállalkozási szerződés alapján nem lehetséges az előírt teljesítési határidő be nem tartása miatt, ezért rendező megállapodást szükséges kötni..

A rendező megállapodás finanszírozására a fedezet Önkormányzatunk hatályos költségvetésében a 6404 2. „ Zöldfelületi fejlesztési terv készítése három helyszínre vonatkozóan (Almássy utca, Kéthly Anna tér, Nefelejcs utca) (Jövő7)” soron rendelkezésre áll.

Kérem a Tisztelt Bizottságot, hogy szíveskedjen engedélyezni rendező megáállapodás megkötését az **S-Tér Sándor Kertépítészet Tervező, Építő és Kereskedelmi Korlátolt Felelősségű Társasággal** az Almássy utca és a Nefelejcs utca zöldfelület fejlesztés tervezési munkáira vonatkozóan nettó **4.500.000,- Ft + áfa, azaz bruttó 5.715.000,- Ft** összegben.

**Határozati javaslat**

**Budapest Főváros VII. kerület Erzsébetváros Önkormányzata Képviselő-testülete Pénzügyi és Kerületfejlesztési Bizottsága …../2024. (VI. 18.) határozata a „Zöldfelület fejlesztés tervezése az Almássy utcában és a Nefelejcs utcában” tárgyú rendező megállapodás tárgyában**

Budapest Főváros VII. kerület Erzsébetváros Önkormányzata Képviselő-testülete Pénzügyi és Kerületfejlesztési Bizottsága úgy dönt, hogy

1. jóváhagyja **rendező megállapodás megkötését** Budapest Főváros VII. kerület Erzsébetváros Önkormányzata és az **S-Tér Sándor Kertépítészet Tervező, Építő és Kereskedelmi Korlátolt Felelősségű Társaság** (Cégjegyzékszám: 01-09-902683; Adószám: 12484836-2-43; Székhely: 1091 Budapest, Üllői út 5. III. em. 23. ajtó) között „Zöldfelület fejlesztés tervezése az Almássy utcában és a Nefelejcs utcában” tárgyában nettó **4.500.000,- Ft + áfa, azaz bruttó 5.715.000,- Ft összegben** tekintettel arra, hogy az azonos tárgyban 2023. június 27. napján – a Pénzügyi és Kerületfejlesztési Bizottság 360/2023. (V.30.) határozata alapján - kötött vállalkozási szerződés szerint nettó 4.500.000,- Ft + áfa, azaz bruttó 5.715.000,- Ft összegű vállalkozói díj kerülhetett kifizetésre a Vállalkozó részére.
2. Felkéri a Polgármestert, hogy gondoskodjon a rendező megállapodás megkötéséről.

**Felelős:** Niedermüller Péter polgármester

**Határidő**: 1, pont tekintetében 2024. június 18.

2. pont tekintteében 2024. július 18.

Budapest, 2023.06.04.

dr. Jávori Péter

irodavezető

Az előterjesztés mellékletei:

1. melléklet 360/2023. (V.30.) PKB határozat

2. melléklet 2023. június 27. napján kelt vállalkozási szerződés

3. melléklet S-Tér Kft. által megküldött akadályközlő levél