|  |
| --- |
| **Budapest Főváros VII. kerület Erzsébetváros Önkormányzata**  **dr. Veninger Gyula Nándor Főépítészi és Vagyongazdálkodási Iroda vezetője** |

Iktatószám:

Napirendi pont: ….

**ELŐTERJESZTÉS**

**A Pénzügyi és Kerületfejlesztési Bizottság** **2024. június 18-ai rendes ülésére**

|  |  |
| --- | --- |
| **Tárgy:** | Javaslat a Pénzügyi és Kerületfejlesztési Bizottság 74/2024. (II.06.) határozatával elfogadott 2024. évi társasház felújítási pályázat kiírás módosítása |

**Készítette:**

Törőcsik Attila

irodavezető helyettes

**Törvényességi szempontból kifogást nem emelek:**

dr. Nagy Erika

aljegyző

**Az előterjesztést nyilvános ülésen kell tárgyalni.**

**A határozat elfogadásához egyszerű szavazattöbbség szükséges.**

**Tisztelt Bizottság!**

Budapest Főváros VII. kerület Erzsébetváros Önkormányzata Képviselő-testületének Pénzügyi és Kerületfejlesztési Bizottsága a **74/2024. (II.06.)** határozatával **elfogadta** a **2024. évi Társasház Felújítási Pályázati Kiírást *(a továbbiakban: Pályázati kiírás; 1. számú előterjesztés melléklet)* és mellékleteit** a társasházaknak nyújtható felújítási támogatásról szóló 7/2016. (II.18.) önkormányzati rendelet (a továbbiakban: ÖR) alapján.

A Pályázati kiírás V. fejezet 2/e) pontja rendelkezik a pályázat benyújtásához szükséges önerő mértékéről. Lakossági visszajelzés alapján Irodánk tájékoztatást kapott arról, hogy egyes Társasházak előrelátó módon a felújítási munkához szükséges építőanyagokat már 2023. évben beszerezték, megelőzve ezzel az infláció építőanyag árakra gyakorolt hatását. Tekintettel arra, hogy az önerő igazolásaként jelenleg a pályázott munkával összefüggő – a pályázat évében kelt – előlegszámla fogadható be, így megfontolandó a Pályázati kiírás módosítása ezen – a pályázat évétől eltérő évben megvásárolt anyagokra vonatkozó - számlák befogadására vonatkozóan.

Fentiek alapján kérjük a Tisztelt Bizottságot a módosított Pályázati kiírás elfogadására.

**Határozati javaslat**

**Budapest Főváros VII. kerület Erzsébetváros Önkormányzata Képviselő-testületének Pénzügyi és Kerületfejlesztési Bizottsága …/2024. (VI.18.) határozata a Pénzügyi és Kerületfejlesztési Bizottság 74/2024. (II.06.) határozatával kiírt 2024. évi társasház felújítási pályázat kiírás módosítása tárgyában**

Budapest Főváros VII. kerület Erzsébetváros Önkormányzata Képviselő-testületének Pénzügyi és Kerületfejlesztési Bizottsága úgy dönt, hogy a PKB 74/2024. (II.06.) határozatával kiírt 2024. évi társasház felújítási pályázati kiírást az alábbiak szerint módosítja:

* 1. **A Pályázati kiírás V. fejezet 2.) e) pontja helyébe az alábbi lép:** *„*számlavezető vagy egyéb pénzintézet (pl. Fundamenta – Lakáskassza Zrt., Lakástakarék Pénztár stb.) 2024. évben kiadott – *a pályázat benyújtásának időpontjához viszonyított* - 60 napnál nem régebbi - igazolását vagy **elbírált és jóváhagyott** hitelkérelemről kiadott igazolását (hitelkérelem esetén a szerződésben foglalt csatolandó igazolásokat is), hogy az elfogadott költségvetési összegből a pályázati felhívás II. fejezetben leírt maximális támogatáson felüli összeg  - mint önrész a társasház számláján rendelkezésre áll.

**Amennyiben** a kért támogatási összeg nem éri el a pályázati felhívás II. fejezet 2. pontjában leírt maximális támogatást akkor ***legalább az elfogadott költségvetés***

* **30%-a (rendeltetést gátló munkák és gázkizárt pályázat esetén)**
* **50%-a (általános társasház felújítási munkák esetén)**

***mint önrész*** a társasház számláján rendelkezésre áll,

Önerő igazolásként a pályázott munkával összefüggő – *a pályázat évében, illetve a pályázatot megelőző évben kelt* – előlegszámla befogadható.

**Felelős:** Niedermüller Péter polgármester

**Határidő:** 2024. július 31.

Budapest, 2024. június 06.

dr. Veninger Gyula Nándor

Főépítészi és Vagyongazdálkodási Iroda vezetője

**Előterjesztés mellékletei:**

1. számú előterjesztés melléklet - 74/2024. (II.06.) PKB határozat és melléklete, Pályázati kiírás

**Határozati javaslat mellékletek:**

1. számú határozati javaslat melléklet - 2024. évi Társasház Felújítási Pályázati Kiírás - Módosított