|  |
| --- |
| **Budapest Főváros VII. kerület Erzsébetváros Önkormányzata**  **dr. Halmai Gyula EVIN Erzsébetvárosi Ingatlangazdálkodási Nonprofit Zrt. vezérigazgatója** |

Iktatószám:

Napirendi pont: ….

**ELŐTERJESZTÉS**

**A Pénzügyi és Kerületfejlesztési Bizottság2024. június 18 - ai rendes**

**ülésére**

|  |  |
| --- | --- |
| **Tárgy:** | Javaslat tulajdonosi döntés meghozatalára a „Kéménybélelés és kapcsolódó munkák elvégzése 2022” tárgyú bonyolítói szerződés 2. számú módosításáról |

**Készítette:**

dr. Halmai Gyula

EVIN Erzsébetvárosi Ingatlangazdálkodási Nonprofit Zrt. vezérigazgatója

**Törvényességi szempontból kifogást nem emelek:**

Dr. Nagy Erika

aljegyző

**Az előterjesztést nyilvános ülésen kell tárgyalni.**

**A határozat elfogadásához egyszerű szavazattöbbség szükséges.**

**Tisztelt Bizottság!**

Budapest Főváros VII. kerület Erzsébetváros Önkormányzata (a továbbiakban: Önkormányzat) és az EVIN Erzsébetvárosi Ingatlangazdálkodási Nonprofit Zártkörűen Működő Részvénytársaság (a továbbiakban: EVIN Nonprofit Zrt. vagy Társaság) között *„Kéménybélelés és kapcsolódó munkák elvégzése 2022”* tárgyában bonyolítói keretszerződés (a továbbiakban: Szerződés) van érvényben (az előterjesztés 1. és 2. mellékletei).

A Szerződés végrehajtása során a kivitelezési feladatokra vonatkozó bruttó 31.394.400, -Ft keretösszegből a Társaság bruttó 13.516.686,- Ft összeget használt fel, melyből ezidáig 16 ingatlan kéményjáratai lettek felújítva. A kéménykötelezéssel érintett ingatlanok közül további 18 ingatlan esetében a felújítás adminisztratív-, vagy egyéb okból okafogyottá vált, azonban időközben további önkormányzati tulajdonú ingatlanokra vonatkozó hatósági kötelezések kerültek kiadásra. A Szerződés a szerződéses keretösszeg maximális értékének eléréséig, de legkésőbb 2024. június 30. napjáig áll fenn.

A Szerződés 1) pontja utolsó bekezdése az alábbiak szerint rendelkezik a teljesítéssel érintett ingatlanok aktualizálásáról:

*„Amennyiben az 1. sz. mellékletben szereplő ingatlanokon kívül további önkormányzati tulajdonú ingatlanokra vonatkozó hatósági kötelezések kerülnek kiadásra és a keretösszeg felhasználása azt lehetővé teszi, Felek jelen szerződés közös megegyezéssel történő módosítását követően rendelkezhetnek azok elvégzéséről.”*

A Szerződés 6) pontja az alábbiak szerint rendelkezik a teljesítési határidő szerződéses keretösszeg felhasználhatósága érdekében történő módosítáról:

*„…Amennyiben a keretösszeg nem merül ki 2024. június 30-ig, a keretszerződés teljesítési határideje a Felek közös megegyezésével módosítható.”*

Annak érdekében, hogy az ingatlanlista és a hozzájuk tartozó kivitelezési díjak pontosítása, egyben a szerződéses teljesítések elszámolása megtörténhessen és a Szerződés fennmaradó (bruttó 17.877.714 ,-Ft) keretösszege is felhasználásra kerülhessen, szükség van a Szerződés 1. számú mellékletének aktualizálására, teljesítési határidő 2025. június 30-ra és az elszámolási határidő 2025. július 31-re történő módosítására.

Fentiek alapján kérjük a T. Bizottságot, hogy a bonyolítói szerződés 2. számú módosításához hozzájárulni szíveskedjen.

A döntési jogosultságot jelen ügyben Budapest Főváros VII. kerület Erzsébetváros Önkormányzata Képviselő-testületének a Budapest Főváros VII. Kerület Erzsébetváros Önkormányzatát megillető tulajdonosi jogok gyakorlása és a tulajdonában álló vagyonnal való gazdálkodás szabályairól szóló 11/2012.(III.26.) számú rendelet 5. § (1-2) bekezdése biztosítja.

*„5.§ (1) Budapest Főváros VII. kerület Erzsébetváros Önkormányzata Képviselő-testületének Pénzügyi és Kerületfejlesztési Bizottsága – a továbbiakban: Pénzügyi és Kerületfejlesztési Bizottság – gyakorolja az Önkormányzatot megillető tulajdonosi jogokat az alábbi kivételekkel:*

*a) azon tulajdonosi jogkörök, amelyeknek a gyakorlását magasabb szintű jogszabály a Képviselő-testület kizárólagos hatáskörébe utal;*

*b) azon tulajdonosi jogkörök, amelyeket e rendelet, vagy más önkormányzati rendelet utal a Képviselő-testület, a Képviselő-testület más bizottsága, vagy a polgármester hatáskörébe.*

*(2) A Képviselő-testület gyakorolja a tulajdonosi jogokat*

*a) a nettó ötvenmillió forint forgalmi értéket meghaladó vagyonelemről, vagy vagyonösszességről - a továbbiakban együtt: vagyonról - rendelkező döntések (tulajdonjog átruházás, bármilyen jogcímen történő hasznosítás, vagyonkezelésbe adás, haszonélvezeti jog alapítása, valamint minden más, nem nevesített jogcímen történő tulajdonosi joggyakorlás, ide nem értve a 24. § (2) bekezdése szerinti ún. nem nevesített tulajdonosi nyilatkozatok megtételét)* *esetében;”*

**Határozati javaslat**

**Budapest Főváros VII. Kerület Erzsébetváros Önkormányzata Képviselő-testületének Pénzügyi és Kerületfejlesztési Bizottsága .../2024. (VI.18.) határozata az EVIN Nonprofit Zrt. és Budapest Főváros VII. kerület Erzsébetváros Önkormányzata között *„Kéménybélelés és kapcsolódó munkák elvégzése 2022”* tárgyú bonyolítói szerződés 2. számú módosításáról**

Budapest Főváros VII. Kerület Erzsébetváros Önkormányzata Képviselő-testületének Pénzügyi és Kerületfejlesztési Bizottsága úgy dönt, hogy

1. hozzájárul a határozati javaslat mellékletét képező *„Kéménybélelés és kapcsolódó munkák elvégzése 2022”* tárgyú bonyolítói szerződés 2. számú módosításához.
2. A Szerződés 1. számú mellékletében szereplő ingatlanlista és a kivitelezési díjak aktualizálásra kerülnek.
3. A szerződés teljesítési határideje 2025. június 30-ra, elszámolási határideje 2025. július 31-re módosul.
4. Felkéri a Polgármestert és az EVIN Nonprofit Zrt. vezérigazgatóját az 1. és 2. számú módosítással egységes szerkezetbe foglalt bonyolítói szerződés mellékletével együtt történő aláírására.

**Felelős:** Niedermüller Péter polgármester

**Határidő:** 1., 2., 3. pontok tekintetében: 2024. június 18.

4. pont tekintetében 2024. június 30.

Budapest, 2024. június 6.

dr. Halmai Gyula

EVIN Erzsébetvárosi Ingatlangazdálkodási Nonprofit Zrt. vezérigazgatója

Előterjesztés mellékletek:

1. melléklet – Bonyolítói szerződés 1.sz. módosítással egységes szerkezetben\_*„Kéménybélelés és kapcsolódó munkák elvégzése 2022”*
2. melléklet – Bonyolítói szerződés 1.sz. módosítással egységes szerkezetben\_*„Kéménybélelés és kapcsolódó munkák elvégzése 2022”\_1.sz.melléklet*

Határozati javaslat mellékletek:

1. melléklet – Bonyolítói szerződés 2.sz. módosítása\_*„Kéménybélelés és kapcsolódó munkák elvégzése 2022”*
2. melléklet – Bonyolítói szerződés 2.sz. módosítása\_„Kéménybélelés és kapcsolódó munkák elvégzése 2022”\_1. számú melléklete